Komission tiedonanto Euroopan parlamentille Ja neuvostolle- Nizzan sopimuksen voimaantulon vaikutukset käynnissä olevaan lainsäädäntötyöhön /* KOM/2003/0061 lopull. */





KOMISSION TIEDONANTO EUROOPAN PARLAMENTILLE JA NEUVOSTOLLE - Nizzan sopimuksen voimaantulon vaikutukset käynnissä olevaan lainsäädäntötyöhön Nizzan sopimuksen tullessa voimaan 1. helmikuuta 2003 yhteisön lainsäätäjän on otettava kantaa ennen kyseistä päivämäärää tehtyihin komission ehdotuksiin, jotka ovat lainsäädäntöprosessin eri vaiheissa. Nizzan sopimuksen voimaantulolla on käsiteltävänä oleviin ehdotuksiin erilaisia vaikutuksia: 1. JOIDENKIN KÄSITELTÄVÄNÄ OLEVIEN EHDOTUSTEN LAINSÄÄDÄNTÖMENETTELYÄ ON MUUTETTAVA * Kyseessä ovat ensinnäkin sellaiset käsiteltävänä olevat ehdotukset, joiden oikeusperustassa määrätty Euroopan parlamentin kuuleminen muuttuu yhteispäätösmenettelyksi. Näitä ovat * ehdotus neuvoston asetukseksi riitauttamattomia vaateita koskevan eurooppalaisen täytäntöönpanomääräyksen käyttöönotosta (KOM(2002) 159), oikeusperusta EY:n perustamissopimuksen 61 artiklan c alakohta * ehdotus neuvoston päätökseksi eEurope-toimintasuunnitelman seurantaa, hyvien toimintatapojen levittämistä sekä verkko- ja tietoturvan parantamista koskevan monivuotisen MODINIS-ohjelman (2003-2005) hyväksymisestä (KOM(2002) 425), oikeusperusta EY:n perustamissopimuksen 157 artiklan 3 kohta. * Toinen tapaus koskee käsiteltävänä olevia ehdotuksia, joiden oikeusperustassa määrätään jatkossa, että neuvosto hyväksyy ehdotuksen määräenemmistöllä yksimielisyyden sijasta. Näitä ovat * ehdotus neuvoston päätökseksi yhteisön edustamisesta kansainvälisellä tasolla talous- ja rahaliittoon liittyvissä asioissa (KOM(1998) 637), oikeusperusta EY:n perustamissopimuksen 111 artiklan 4 kohta * ehdotus Euroopan parlamentin ja neuvoston direktiiviksi Euroopan unionin kansalaisten ja heidän perheenjäsentensä oikeudesta liikkua ja oleskella vapaasti jäsenvaltioiden alueella (KOM(2001) 257), oikeusperusta EY:n perustamissopimuksen 12, 18, 40, 44 ja 52 artikla * ehdotus neuvoston direktiiviksi ETY:n jäsenvaltioiden velvollisuudesta ylläpitää raakaöljy- ja/tai öljytuotevarastojen vähimmäistasoa annettujen neuvoston direktiivien 68/414/ETY ja 98/93/EY sekä raakaöljyn ja öljytuotteiden hankintavaikeuksista aiheutuneiden vaikutusten lieventämiseksi tarkoitetuista toimenpiteistä annetun neuvoston direktiivin 73/238/ETY kumoamisesta (KOM(2002) 488/4), oikeusperusta EY:n perustamissopimuksen 100 artikla * ehdotus neuvoston direktiiviksi raakaöljy- ja/tai öljytuotevarastojen vähimmäistason ylläpitämistä koskevasta jäsenvaltioiden velvoitteesta tehtyjen yksittäisten hallitustenvälisten sopimusten tekemisestä ja täytäntöönpanosta tehdyn neuvoston päätöksen 68/416/ETY sekä yhteisön tavoitteesta vähentää primäärienergian kulutusta raakaöljyn ja öljytuotteiden hankinnan vaikeutuessa tehdyn neuvoston päätöksen 77/706/ETY kumoamisesta (KOM(2002) 488/5), oikeusperusta EY:n perustamissopimuksen 100 artikla. 2. JOIDENKIN HARVOJEN EHDOTUSTEN TAPAUKSESSA OIKEUSPERUSTA MUUTTUU NIZZAN SOPIMUKSELLA TEHTYJEN MUUTOSTEN VUOKSI * Toisen kohdan lisääminen EY:n perustamissopimuksen 191 artiklaan tarjoaa erityisen oikeusperustan muutetulle ehdotukselle neuvoston asetukseksi eurooppalaisten poliittisten puolueiden säännöistä ja rahoituksesta (KOM(2001) 343), ja se korvaa oikeusperustana 308 artiklan. Oikeusperustan muuttuessa ehdotuksen hyväksymismenettely vaihtuu kuulemismenettelystä yhteispäätösmenettelyksi. * Samoin uudella 181 a artiklalla, joka koskee taloudellista, teknistä ja rahoitusyhteistyötä kolmansien maiden kanssa, on korvattava 308 artikla tietyissä käsiteltävinä olevissa ehdotuksissa. Tämä merkitsee, että ehdotuksia ei enää, yhtä lukuun ottamatta, hyväksytä neuvostossa yksimielisesti vaan määräenemmistöllä. - ehdotus neuvoston ja komission päätökseksi Euroopan yhteisöjen ja niiden jäsenvaltioiden sekä Valko-Venäjän tasavallan kumppanuus- ja yhteistyösopimuksen tekemisestä (KOM(1995) 44) - ehdotus neuvoston ja komission päätökseksi pöytäkirjan tekemisestä Euroopan yhteisöjen ja niiden jäsenvaltioiden sekä Venäjän federaation väliseen kumppanuus- ja yhteistyösopimukseen (KOM(1996) 150); tämä ehdotus on jatkossakin hyväksyttävä yksimielisesti, koska sitä edellytetään oikeusperustassa, joka on EY:n perustamissopimuksen 93 artikla - ehdotus neuvoston ja komission päätökseksi Euroopan yhteisöjen ja niiden jäsenvaltioiden sekä Turkmenistanin kumppanuus- ja yhteistyösopimuksen tekemisestä (KOM(1997) 693) - ehdotus neuvoston päätökseksi poikkeuksellisen rahoitusavun myöntämisestä Azerbaidzanille (KOM(1998) 205) - ehdotus neuvoston asetukseksi yhteisön tuesta maataloutta ja maaseudun kehittämistä koskeville liittymistä valmisteleville toimenpiteille jäsenyyttä hakeneissa Keski- ja Itä-Euroopan maissa liittymistä edeltävänä aikana annetun asetuksen (EY) N:o 1268/1999 muuttamisesta (KOM(2002) 519). Tällä tiedonannolla komissio ilmoittaa ryhtyvänsä muuttamaan näitä ehdotuksia virallisesti edellä esitetyllä tavalla. 3. KOMISSIO TIEDOTTAA LAINSÄÄTÄJÄLLE Komissio ilmoittaa aikovansa vetää takaisin muutetun ehdotuksen KOM(2001) 343 ja tehdä lähiaikoina uuden ehdotuksen 191 artiklan nojalla.